Vizsgafeladatok számítógép-hálózatok tárgyból
első rész
Minden kérdésnél 1 pont szerezhető, összetett kérdéseknél részpont is kapható.  Nem működő UNIX parancs nem ér pontot. Figyelem! A kérdések közül egyet áthúzhat.  Az értékelésnél csak az első 20 át nem húzott kérdést veszem figyelembe.  Az elégséges osztályzathoz legalább a pontok 60%-át, azaz 12 pontot kell megszerezni.
1.	A főnöke azt mondta: „Itt van ez a 4 számítógép, kösd őket hálózatba!” Mit fog tenni? Mit vizsgál meg, ennek ismeretében milyen költség-hatékony megoldást javasol?  Írjon le egy esetet és arra egy jó megoldást! 
2.	Hogyan működik a CSMA/CD protokoll? Egy adni kívánó állomás viselkedését írja le!
3.	Egy szabályosan összerakott 10Base2 hálózatban hány ohm impedanciát lát egy hálókártya? (Ha a kártyát lehúzva annak a helyén belemérnénk a hálózatba, mit mérnénk?) Válaszát indokolja!
4.	Milyen fizikai jellemző alapján határozták meg a kábelkategóriákat? Adjon meg két példát is!
5.	Mi a különbség az SF/UTP és az S/FTP kábel között?
6.	Hasonlítsa össze az IP és az IPX cím szerkezetét! Keressen minél több hasonlóságot és különbséget!
7.	Mit csinál az alábbi UNIX parancs? (Vigyázat!) Mi minden szükséges ahhoz, hogy a végrehajtása sikeres legyen?
chown program jozsi
8.	Törölje le egyetlen UNIX paranccsal /tmp könyvtárban található jozsi nevű alkönyvtárat! Az alkönyvtárban esetleg további könyvtárak lehetnek…
root@tilb:~ #
9.	Milyen leképzést végez (mihez mit ad meg) a WINS?
10.	Egy IP datagramm mérte 1200 oktet. Olyan hálózat határához ér, amelynek adatkapcsolati rétegében SDU mérete 600 byte. Mi történik? Részletesen mutassa be az eredményt! Érdemes rajzolni és pontosan számolni!
11.	Hol találkozott vele, és mi az a kettes exponenciális visszatartás? Mire jó, hogyan működik?
12.	TCP estén a mely mezők és hogyan szolgálják az átvitel megbízhatóságát?
13.	IPv6 esetén a HOP LIMIT mezőnek mi a funkciója? Milyen IPv4 mezőnek felel meg?
14.	Miért volt rá szükség, hogy az Ethernet keretnek a minimális hosszát is meghatározzák?
15.	Mi a modellezés (modellalkotás) definíciója?
16.	Hol található a MAC alréteg, és mi a feladata?
17.	Milyen passzív részei vannak egy struktúrált hálózatnak? (5)
18.	Mit tud a megjelenítési rétegről?
19.	A TCP hogyan támogatja azt, hogy bizonyos sürgős adatok másokat megelőzve kézbesítésre kerüljenek? (Milyen mezőkkel, azokat hogyan használjuk)
20.	Mire találták ki a forráslefojtás (source quench) ICMP üzenetet? Milyen veszélyt rejt magában a használata?
21.	Egy TCP kapcsolaton keresztül egy „A” betű utazik a 193.224.130.99 IP című, 00:04:76:0A:00:1B MAC című gépen futó telnet klienstől (legyen a portszáma 3456) a 193.224.130.102 IP című 00:04:76:3B:3A:90 MAC című telnet szerverig (portszám: 23). A két gép fast Ethernet hálózattal van összekötve, és az egyszerűség kedvéért tételezzük fel, hogy az IP datagramm közvetlenül IEEE 803.3 típusú Ethernet keret adatmezőjében található. (nincs közben az LLC réteg IEEE 802.2 fejrésze).  Rajzolja le az Ethernet keretet úgy, hogy „belelát” az adatmezőjébe, és rajzolja be a beágyazott protokollok fejrészét is, sőt adatrészét is. Írja be a fent dőlt betűvel megadott értékeket is, hogy hol találhatók, és mi a pontos mezőnevük! (A többi mezőt nem kell mind berajzolni/megnevezni, csak ami számunkra érdekes!)